Helmikuussa Saloon suureleisesti saapunut TRI ilmoitti aloittavansa puhelinten tuotannon Nokian entisissä tiloissa ja tuovansa erityisillä tietoturvaominaisuuksilla varustellun Turing Phone -kännykän markkinoille huhtikuun aikana.

Useiden viivästysten ja epäselvien tiedotteiden jälkeen yritys kertoi viimein kesäkuun lopulla, että ensimmäiset puhelimet toimitetaan ennakkotilaajille 12. heinäkuuta.

Pian ilmoituksen jälkeen mobiilialaa seuraava SuomiMobiili-sivusto kertoi, että yrityksen ensimmäisiä puhelimia ei tullakaan kasaamaan Salossa. Yhtiöstä oli kerrottu, että ne valmistetaan Kiinassa ja toimitetaan asiakkaille Hong Kongista.